ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Πτήση 104, σε λαμβάνουμε καθαρά.
Ελήφθη, Μπένσον. Επίπεδο πτήσης ένα-επτά, στα 2.500.
Ελήφθη, Πτήση 104. Πλησιάζετε τα 2.500.
Καιρός ελαφρώς νεφελώδης, άνεμοι ασθενείς.
Ευχαριστώ, Μπένσον.
Ευελπιστούμε σε ομαλή προσέγγιση στον διάδρομο προσγείωσης 01.
Ελήφθη, Πτήση 104. Εγκρίνεται.
Συνεχίστε την κάθοδο, αναφερθείτε στα 2.500.
Ελήφθη, Μπένσον.
Ήταν θέλημα του Παντοδύναμου Θεού
να πάρει από τούτη την εφήμερη ζωή, υπό τη σκέπη του θεϊκού Του ελέους,
τον αείμνηστο Παντοκράτορα, Παμμέγιστο και Φωτισμένο
Πρίγκιπα Εδουάρδο Αλβέρτο Χριστιανό
Γεώργιο Ανδρέα Πατρίκιο Δαβίδ, δούκα του Γουίνδσορ,
που υπήρξε ο Παντοκράτορας, Παμμέγιστος και Πανάξιος Μονάρχης
Εδουάρδος Η'.
Με τη Χάρη του Θεού της Μεγάλης Βρετανίας, της Ιρλανδίας
και των Βρετανικών Υπερπόντιων Κτήσεων,
Βασιλιάς, Προστάτης της Πίστης,
αυτοκράτωρ της Ινδίας,
θείος της Παντοκράτειρας, Παμμεγίστης και Πανάξιας μονάρχη,
της βασίλισσάς μας Ελισάβετ Β',
που ο Θεός να την προστατεύει και να την ευλογεί
με μακροζωία, υγεία και τιμή...
Σ' ευχαριστώ που έγραφες τόσο όμορφα γράμματα στον Ντέιβιντ
τον τελευταίο καιρό.
Ήταν πολύ σημαντικό για εκείνον.
Και ήθελε να πάρεις αυτό.
Του το χάρισα εγώ το 1939.
Ρολόι τσέπης και πυξίδα.
Με αφιέρωση.
"Δεν συγχωρείται η λάθος πορεία".
Σ' ευχαριστώ.
Κρίμα που δεν βλέπω την κοπέλα σου.
Θα περάσει να με πάρει μετά.
Θα μείνουμε το βράδυ μαζί, πριν πάω στο Ντάρτμουθ.
Αλλά μην το πεις.
Είναι μυστικό.
Δεν το έχουμε επισημοποιήσει. Ακόμα.
Τη βρήκες;
Ναι.
Έτσι νομίζω.
Τότε, επίτρεψέ μου να σου δώσω δύο συμβουλές.
Μην εγκαταλείψεις ποτέ την αληθινή αγάπη.
Παρά τις θυσίες
και τον πόνο...
ο Ντέιβιντ κι εγώ δεν μετανιώσαμε ποτέ.
Σ' ευχαριστώ.
Και η δεύτερη;
Να φοβάσαι την οικογένειά σου.
Έχουν καλές προθέσεις.
Όχι, δεν έχουν.
Την είδα.
Τη μαύρη χήρα.
Την Ουόλις;
Τι καρακάξα.
Με κάρφωσε με το βλέμμα της. Με τρόμαξε.
Με προειδοποίησε.
Για ποιο πράγμα;
Για την οικογένειά μου.
-Μαμά. -Αντίο, καλέ μου.
Θεία Μάργκο.
Καημένο μου.
Είναι αβάσταχτο το Ντάρτμουθ;
Τι ρωτάς;
Θείε Ντίκι.
Θα φτιάξεις χαρακτήρα.
Και μην ξεχνάς:
"Επίκουρος σημαιοφόρος" δεν σημαίνει ότι πας για να βοηθάς μόνο.
Περίεργο.
Τους κοιτούσα καθώς έφευγα.
-Άννα. -Τη μητέρα μου...
Κάρολε.
...τον πατέρα, τη γιαγιά, τη θεία, ακόμη και την αδερφή μου,
και σκεφτόμουν...
"Έτσι πρέπει να τους έβλεπε κι εκείνος".
-Ποιος; -Ο τέως πρίγκιπας της Ουαλίας.
Αυτή η άμοιρη ψυχή που μόλις θάψαμε.
Δεν ήταν σαν αυτούς.
Ήταν πιο έξυπνος,
πιο πνευματώδης, πιο ανεξάρτητος στο μυαλό,
πιο... αληθινός στον εαυτό του.
Και γι' αυτό ενώθηκαν εναντίον του.
Κι εκείνη τη στιγμή...
καθώς με κοιτούσαν με τέτοιο φρικτό τρόπο, συνειδητοποίησα...
ότι είχα πάρει τη θέση του.
ΜΠΡΟΝΤΣΤΕΡΣ, ΚΕΝΤ, 1925
Έλα, Έντουαρντ, πέρνα.
-Τι είναι; -Μην κρυφοκοιτάς.
Σ' ευχαριστώ!
-Μα δεν έχουμε λεφτά. -Δοκίμασέ το.
Άντε.
Τις τελευταίες μέρες, κλιμακώνεται ραγδαία η ένταση
μεταξύ κυβέρνησης και Εθνικού Συνδικάτου Ανθρακωρύχων.
Λόγω του αποκλεισμού των ορυχείων κινδυνεύουν να εξαντληθούν
τα κρατικά αποθέματα κάρβουνου.
Φίλοι μου, έφτασε η ώρα!
Δεν θα κοιτάμε από τον πάτο προς τα πάνω. Ήρθε η ώρα να ακουστεί η φωνή μας.
ΔΙΚΑΙΟ ΜΕΡΟΚΑΜΑΤΟ
Κλείσαμε όλα τα ορυχεία της χώρας.
Θα συνεχίσουμε να παραλύουμε την τροφοδοσία,
μέχρι να ανοίξουν τα αφτιά τους, τις καρδιές τους.
Αυτό που βλέπετε σήμερα είναι μόνο η αρχή.
Η εργατική τάξη φωνάζει "Φτάνει πια".
ΚΟΙΝΟΣ ΑΓΩΝΑΣ
Προσπαθήσαμε να φτάσουμε σε συμφωνία με τη διεύθυνση, με το κράτος,
αλλά το καπιταλιστικό κατεστημένο
είναι αποφασισμένο να διαλύσει το εργατικό κίνημα.
Σήμερα λοιπόν σκίζουμε τη συμφωνία και αναλαμβάνουμε δράση.
Θα πετύχουμε τους στόχους μας με κάθε κόστος.
Ο πρωθυπουργός, Μεγαλειοτάτη.
Συγγνώμη, πρωθυπουργέ, δεν πειράζουν.
Όλα τα ζώα πειράζουν.
Απέχουν ένα βήμα απ' την κτηνωδία.
Φλέγον θέμα στην ατζέντα μάλλον είναι η απεργία των ανθρακωρύχων.
Η οποία, σαν εφιαλτικό παραλήρημα,
σαν οδυνηρές διαλείψεις τρέλας, θα περάσει.
Αλήθεια;
Εκ πρώτης όψεως, τα αιτήματά τους φαίνονται λογικά.
Μισθολογική εξομοίωση με τους εργάτες.
Και η συμπαράσταση των πολιτών αυξάνεται.
Οι άνθρωποι είναι συναισθηματικοί, επηρεάζονται εύκολα.
Όχι, το ζήτημα που αντιμετωπίζουμε είναι πιο σημαντικό.
-Η οικονομική αξιοπιστία. -Κι αν συνεχιστεί η απεργία;
Τότε, θα καταλήξει σε ήττα και ταπείνωση των ανθρακωρύχων.
Η κυβέρνηση, μυστικά, μετέφερε αποθέματα σε σταθμούς ενέργειας
τις τελευταίες εβδομάδες.
Έχουμε αποθέματα για οχτώ εβδομάδες.
Ως τότε θα έχουμε ξεμπερδέψει μ' αυτήν την υπόθεση.
Είμαστε προετοιμασμένοι.
-Αρχίζεις να τον συμπαθείς; -Τον κο Χιθ;
-Δεν υπάρχει κάτι να συμπαθήσω. -Δώσ' του χρόνο, έχει σκουριάσει.
Μετά από δεκαετίες αποκτά κάποια σχέση με γυναίκα.
Αυτό του καταλόγιζαν πάντα οι εχθροί του.
-Ποιο; Ευχαριστώ. -Ότι δεν παντρεύτηκε.
Ο κόσμος δύσκολα εμπιστεύεται ηγέτη χωρίς σύζυγο κι οικογένεια.
Λένε ότι υπήρχε η κόρη ενός γιατρού.
Ήταν...
κεραυνοβόλος έρωτας.
Τον περίμενε να γυρίσει απ' τον πόλεμο,
μόνο που ο Χιθ δείλιασε την τελευταία στιγμή.
Επομένως, παντρεύτηκε άλλον.
-Πού τα μαθαίνεις όλα αυτά; -Γνώρισα κάποιον παλιό γνωστό του.
Πιστεύει ότι...
δεν το ξεπέρασε ποτέ.
Λυπηρό.
Ορίστε.
Όταν βρεις το ταίρι σου, άρπαξέ το.
Τέλειο θέμα.
Για ποιο;
Για τον λόγο σου, στην 25η επέτειο γάμου μας.
-Γιατί θα μιλήσω εγώ; -Σειρά σου είναι.
Εγώ έβγαλα λόγο στη 10η επέτειό μας.
Θριαμβευτικό, εξ όσων θυμάμαι.
Μαρουλάκι μου.
Μιας και λέμε για κεραυνοβόλο έρωτα,
διάβασα στις επιστολές του Καρόλου προς τον θείο Ντέιβιντ,
σχετικά με το πώς νιώθει για τη Σαντ.
Πρέπει να το δούμε σοβαρά.
-Γιατί; -Μάλλον την ερωτεύτηκε.
Δεν ερωτεύεσαι μια κοπέλα σαν την Καμίλα Σαντ, είναι...
Είναι για να περάσεις καλά,
για να ξεχνάς τις αβαρίες του Ναυτικού.
Οι πρώτοι μήνες είναι πολύ δύσκολοι.
Στοιχηθείτε!
Πιο γρήγορα!
Παράξενο πράγμα η ονειροπόληση.
Κουνήσου, Γουίνδσορ!
Δεν σε απειλεί στα γυμνάσια στις 6:00 π.μ.
Όλες αυτές οι φωνές κι ο κόπος μάλλον καθαρίζουν το μυαλό.
Ούτε στην τάξη σ' απειλεί.
Συναντάς δυσκολίες στην αστρονομική ναυτιλία
και έτσι μπορείς να ξεχαστείς.
Όχι...
η πιο ευάλωτη στιγμή είναι όταν βρίσκεσαι στη θάλασσα.
Κάτι έχουν τα κύματα,
κι αρχίζεις να χάνεσαι.
Και ξαφνικά μεταφέρεσαι κάπου αλλού.
Είναι ένα συναίσθημα που δεν έχω ξανανιώσει.
Μια αίσθηση ότι είσαι ασφαλής, ότι ανήκεις κάπου.
Και όλη αυτή η μοναξιά έχει εξαφανιστεί.
Σαν από θαύμα.
Νομίζω ότι εσύ είσαι ένα θαύμα.
Πες μου αν κάτι απ' αυτό...
σε ξαφνιάζει.
Από ποιο;
Από τη... φιλία μας.
Πρέπει να με ρωτήσεις τι δεν με ξαφνιάζει.
-Σε ξαφνιάζει ευχάριστα; -Έτσι πιστεύω.
-Δεν ακούγεσαι σίγουρη. -Όχι, είμαι.
-Έτσι πιστεύω. -Μάλλον σκέφτεσαι γενικά.
Αυτό είναι το χειρότερο.
Γιατί; Εμένα μου αρέσει.
Ναι, αυτό είναι που περιπλέκει τα πράγματα.
Ή τα ξεκαθαρίζει.
Όχι στην περίπτωση αυτήν.
Αυτό που έχουμε είναι μοναδικό.
Το ξέρω.
Γι' αυτό όμως περιπλέκονται τα πράγματα.
Υποτίθεται ότι δεν θα σ' ερωτευόμουν.
Υποτίθεται ότι δεν θα συνέβαινε τίποτα.
Τι... Να πάρει... Γιατί;
-Εμπρός; -Τι θα συνέβαινε;
Εμπρός;
Τελειώσανε τα κέρματα.
Εμπρός;
Επ' ώμου... αρμ!
Προς κέντρο κλίνατε!
Έτοιμοι!
Αλλαγή!
Προσοχή!
Άλλο πρόσωπο ήλπιζα να δω απέναντί μου.
Ο διοικητής της σχολής μου 'γραψε μια εβδομάδα πριν.
Τον χαροποιεί πολύ η πρόοδός σου.
Κατά την εκτίμησή του, συγκρίνεσαι θετικά με τον πατέρα σου,
με τον παππού σου πριν απ' αυτόν και με τον προπάππο σου.
Ξέρω ότι είχες τις δικές σου απόψεις,
ότι αλλιώς σκεφτόσουν το πού ανήκεις.
Σου ζητώ μόνο να σφίξεις λίγο τα δόντια.
Δεν φταίει η σχολή.
Τι φταίει;
Η Καμίλα.
Η Σαντ;
Ακόμη το διασκεδάζετε τα δυο σας;
Ναι.
Μου αρέσει πάρα πολύ.
Ωραία.
Μου αρέσει πραγματικά πάρα πολύ.
Η κατάσταση...
είναι πολύπλοκη.
Δεν είμαι ο μόνος ενδιαφερόμενος.
Εννοείς τον αλογατάρη τον Πάρκερ Μπόουλς;
Ντίκι, δεν θέλω να τη χάσω.
Αγόρι μου,
δεν θα χάσεις καμία γυναίκα.
Είσαι ο πρίγκιπας της Ουαλίας.
Εννοώ ότι δεν θέλω να τη χάσω ποτέ.
Τη βρήκα.
Πιστεύω ότι καταλαβαίνεις τι λέω
και γιατί θα χρειαστώ τη βοήθειά σου...
με την οικογένεια.
Κεφαλή... δεξιά!
Ατενώς.
Το λάθος είναι δικό μου.
Η Σαντ υποτίθεται ότι θα ήταν η ευκαιρία
για έναν άπειρο νεαρό να ζήσει τη νιότη του.
Γι' αυτό τον ενθάρρυνα και το επέτρεψα.
Δεν περίμενα να γεννηθούν συναισθήματα, πόσω μάλλον σκέψεις για...
Μην το πεις καν. Τι τρέλα!
Όσο πιο σύντομα γυρίσει στον γιο του Ντέρεκ,
τόσο το καλύτερο.
Συμφωνώ.
Πώς θα το χειριστούμε;
Εγώ μπορώ να αναλάβω τον Κάρολο.
Με μια μακράς διαρκείας υπερπόντια θητεία θα συνέλθει.
Θα μιλήσω με όλους στο Ναυαρχείο.
Με οχτώ μήνες στην άλλη άκρη του κόσμου, θα ξεχαστεί.
Ας το ελπίσουμε.
Να αφήσω πάνω σου τις οικογένειες Σαντ και Πάρκερ Μπόουλς;
Μετά χαράς.
Παίζετε όργανο, έτσι;
Μάλιστα.
-Και πιάνο. -Ναι.
Θα έχετε απαλά και λεπτά χέρια.
Μακριά, λεπτά δάχτυλα.
-Έχετε δει ορυχείο, κε Πιτ; -Φυσικά.
Όχι στην τηλεόρασή σας. Από κοντά.
Επομένως... θα σας βοηθήσουμε...
να εξοικειωθείτε.
Πάρτε το.
Ελάτε.
Πιάστε το.
Μυρίστε το.
Όταν θα παίζετε το όργανο σ' έναν καθεδρικό,
κάνοντας ευγενείς σκέψεις πλησίον του Θεού,
σκεφτείτε τους συναδέλφους μου, τους συντρόφους μου,
μες στην κάψα, στο σκοτάδι, να σκάβουν για κάρβουνο,
διότι όταν πιάνουν δουλειά
και ξεπατώνονται και διακινδυνεύουν τη ζωή τους,
δεν είναι κοντά στον Θεό.
Στην Κόλαση είναι.
Και το κάνουν καθημερινώς,
ώστε εσείς και όλη η χώρα να έχετε θέρμανση, ρεύμα και ενέργεια!
Δεν θα γίνει καμία πρόοδος αν εστιάσετε μόνο στις διαφορές μας.
Όχι, κάνετε λάθος. Μόνο έτσι θα κάνουμε πρόοδο.
Αν δεν αναγνωρίσετε τη συνεισφορά των ανθρακωρύχων,
καθώς αυτοί δίνουν ρεύμα σε εργοστάσια, σχολεία, νοσοκομεία
και σε επιβλητικές αίθουσες σαν αυτή,
δεν θα γίνει καμία συμφωνία με το Συνδικάτο.
Ας μιλήσουμε για επιβλητικές αίθουσες.
Τέτοιες αίθουσες δεν μου είναι οικείες ούτε εμένα.
Είχα πατέρα οικοδόμο.
Βρίσκομαι εδώ, επειδή είμαι αρχηγός κόμματος,
το οποίο εξέλεξε ο λαός της χώρας για να κυβερνήσει.
Δεν είναι σπίτι μου.
Είναι το σπίτι που προσφέρει ο λαός στον πρωθυπουργό της βασίλισσας.
Είναι επιβλητικό, επειδή σεβόμαστε τη δημοκρατία.
Μπορείτε να εξαγάγετε συμπεράσματα για εμένα,
βασιζόμενος στο ότι παίζω το όργανο.
Οι γονείς μου δεν είχαν χρήματα να μου αγοράσουν πιάνο.
Το αγόρασαν με δόσεις από ένα κατάστημα στο Μάργκεϊτ.
Μη σπαταλάμε τον χρόνο μας με επίπλαστες διαφωνίες
περί του ταξικού αγώνα μεταξύ μας.
Η καταγωγή μου δεν διαφέρει πολύ από τη δική σας.
Εγώ όμως επέλεξα τη δημοκρατία, σε αντίθεση μ' εσάς.
Και δεν θα επιτρέψω ούτε σ' εσάς ούτε σε κανέναν άλλον τραμπούκο
να απειλεί μια δημοκρατική κυβέρνηση με αντιδημοκρατικές απεργίες.
Αυτή η κυβέρνηση έχει την πολιτική της,
και δεν θα παρεκκλίνει από αυτήν...
ποτέ!
Κι εμείς έχουμε τη δική μας
κι ούτε εμείς θα παρεκκλίνουμε.
Αφού κατέρρευσαν οι διαπραγματεύσεις μεταξύ κυβέρνησης και ανθρακωρύχων,
ο πρωθυπουργός κατάρτισε σχέδιο διακοπών ρεύματος σε εθνικό επίπεδο
για εξοικονόμηση.
Χριστέ μου.
Έχω δει σχέδια μάχης λιγότερο πολύπλοκα.
Έτσι ακριβώς το ονομάζει η κυβέρνηση.
Σχέδιο μάχης για να νικήσει τους απεργούς.
Αναμένουμε να ξεκινήσουν σύντομα οι διακοπές;
Μάλιστα.
Πόσο θα κρατήσουν;
Ως το τέλος του μήνα, πιθανώς του έτους.
Τι; Θα ερημώσει η χώρα έτσι.
Πράγματι,
θα διαταραχτούν η διακυβέρνηση της χώρας και οι δικαστικές και δημόσιες υπηρεσίες.
Στα νοσοκομεία ίσως γίνουν εγχειρήσεις με φακούς.
Αλλά ο κος Χιθ είναι σίγουρος για τη νίκη.
Ως πρωθυπουργός...
θέλω να σας μιλήσω απλά και ξεκάθαρα απόψε,
σχετικά με τον σοβαρό κίνδυνο που αντιμετωπίζει η χώρα μας.
Στη Βουλή των Κοινοτήτων σήμερα,
ανακοίνωσα περαιτέρω αυστηρούς περιορισμούς στη χρήση ηλεκτρισμού.
Σας ζητάμε να περιορίσετε την κατανάλωση στο απόλυτο ελάχιστο
είτε για θέρμανση είτε για άλλες χρήσεις στο σπίτι σας.
Στη βιομηχανία,
θα περιορίσουμε την παροχή ηλεκτρισμού
σχεδόν σε όλα τα εργοστάσια, τα καταστήματα και τα γραφεία,
σε τρεις μέρες ανά εβδομάδα.
Ως προς την άνεση...
θα περάσουμε τα δυσκολότερα Χριστούγεννα από τότε που έληξε ο πόλεμος.
Στη χώρα που ζούμε,
δεν υπάρχουν "αυτοί" και "εκείνοι".
Υπάρχουμε μόνο "εμείς".
Όλοι εμείς.
Αν ηττηθεί η κυβέρνηση,
τότε θα έχει ηττηθεί η χώρα.
Το ζεύγος Σαντ, Μεγαλειοτάτη, και το ζεύγος Πάρκερ Μπόουλς.
-Ευχαριστώ που ήρθατε, επίλαρχε Σαντ. -Μεγαλειοτάτη.
-Κυρία Σαντ. -Μεγαλειοτάτη.
-Ντέρεκ. -Μεγαλειοτάτη.
-Ανν. -Μεγαλειοτάτη.
Καθίστε.
Μάλλον θα αναρωτιέστε για ποιο λόγο σας κάλεσα όλους σήμερα.
Πρόκειται για λεπτό ζήτημα.
Ένα μικρό μπέρδεμα που αφορά τον γιο σου, Ντέρεκ,
την κόρη σας, κα Σαντ,
και τον εγγονό μου, τον πρίγκιπα της Ουαλίας.
Γουίνδσορ!
Σε θέλουν στο κτίριο αξιωματικών, στο γραφείο του πλοιάρχου.
Μάλιστα.
Γουίνδσορ, πέρνα.
Βγήκε η βαθμολογία σου,
και η επιτροπή αξιολόγησης κατέληξε ότι πληροίς τα απαραίτητα κριτήρια,
για να αναλάβεις καθήκοντα ως αξιωματικός φυλακής.
Η πρώτη επίσημη θέση σου.
Συγχαρητήρια.
Επιτρέπεται να μάθω πού;
Χριστέ μου, όχι πάλι.
Τζένκινς! Φέρε μια λάμπα και μερικά κεριά.
Μάλιστα.
Υψηλότατε.
-Μάρτιν; -Μάλιστα, κύριε.
Μήπως η βασίλισσα διαθέτει ένα λεπτό;
Δεν είναι ιδανική στιγμή, γράφει μια ομιλία.
Θα της πεις ότι ήρθα απ' το Ντάρτμουθ κι ότι είναι πολύ σημαντικό;
Ασφαλώς, κύριε.
Με συγχωρείτε, κύριε.
Η Αυτής Μεγαλειότητα θα σας δεχτεί.
-Συγγνώμη που διακόπτω, μαμά. -Δεν ήξερα ότι είχες άδεια.
-Δεν έχω. -Τότε, γιατί είσαι εδώ;
Ήρθα να σου κάνω μια ερώτηση.
Τοποθετήθηκα σε μια θέση.
Οκτώ μήνες.
Στην Καραϊβική.
Δεν είναι ερώτηση αυτό.
Δεν μου αρέσει καθόλου.
-Πάλι δεν κάνεις ερώτηση. -Καλά.
Άκου την ερώτηση.
Εσύ το κανόνισες;
Γιατί να το κανονίσω;
Για να μας απομακρύνεις,
να μας χωρίσεις.
-Ποιους; -Την Καμίλα Σαντ κι εμένα.
-Τώρα είπες ότι πήρες προαγωγή. -Τοποθέτηση, όχι προαγωγή.
Και δεν είναι λογικό. Δεν το δικαιούμαι, δεν έχω καταρτιστεί.
Ο κόσμος κάνει εξαιρέσεις για τη Βασιλική Οικογένεια.
Το Ναυτικό όχι.
Το έχουν καμάρι το ότι δεν κάνουν εξαιρέσεις.
Σε ρωτάω λοιπόν
αν εσύ ή κάποιος άλλος απ' την οικογένεια είχε κάποια ανάμιξη.
-Γιατί να κάναμε κάτι τέτοιο; -Δεν έχω ιδέα.
Επειδή δεν είναι "απείραχτη".
Ή επειδή δεν είναι απ' το σωστό τζάκι ή επειδή είναι δυναμική.
Ή επειδή το διασκεδάζουν όλοι
να χωρίσουν δύο ανθρώπους που είναι ευτυχισμένοι μαζί.
Γιατί έχει τέτοιο ιστορικό αυτή η οικογένεια.
Εγώ δεν θα το ανεχτώ!
Δεν θα με παραγκωνίσετε σαν τον θείο Ντέιβιντ ή τη θεία Μάργκο.
Δεν θα το ανεχτώ.
Μάρτιν!
Τη Βασιλομήτορα και τον Λόρδο Μαουντμπάτεν.
Θέλω να τους δω το συντομότερο. Μαζί.
Όλα πήγαιναν καλά.
Όλοι έπαιρναν αυτό που χρειάζονταν και που είχαν ανάγκη.
-Μέχρι που ο μικρός μίλησε για αγάπη. -Κι αν είναι αγάπη;
Δεν θα έπρεπε να πάρει τον δρόμο του; Εγώ διάλεξα τον άντρα μου.
Δεν ήταν το ίδιο.
Δεν είχε την ίδια θέση. Τα συναισθήματα ήταν ίδια.
Ήταν άλλες εποχές.
Το παρελθόν του ήταν αλλιώς.
-Ο Φίλιπ ήταν γαλαζοαίματος πρίγκιπας. -Μετράει στην εποχή μας;
Μετράει!
Το σύστημα είναι πολύ...
ευάλωτο, πολύτιμο, για να επιτρέψουμε να μπουν
απρόβλεπτα, επικίνδυνα στοιχεία.
Η Καμίλα δεν είναι επικίνδυνη.
Είναι η μόνη που έδωσε στον Κάρολο αυτοπεποίθηση,
παρηγοριά και αυτοεκτίμηση.
Ιδιότητες που συμφωνούμε όλοι ότι θα του χρειαστούν.
Κατανοώ ότι κινηθήκατε για να προστατέψετε το Στέμμα.
Δεδομένου όμως του ιστορικού μας,
δεν πρέπει να χωρίσουμε δύο ανθρώπους που αγαπιούνται.
Το πήραμε το μάθημα πολλάκις.
Πίστεψέ με.
Αυτό δεν είναι αγάπη.
Ντίκι...
Πρέπει να μάθεις κάτι.
Τι 'ναι όλο αυτό;
Πέρνα, αγάπη μου.
Έχουμε μερικές ερωτήσεις.
Και πρέπει,
καθώς θα απαντάς στις ερωτήσεις, να παραμείνεις ψύχραιμη,
ασυγκίνητη,
λογική και ήρεμη.
Σε αντίθεση με τι; Τον υστερικό και νευρωτικό εαυτό μου;
-Πρέπει να μιλήσουμε για τον αδερφό σου. -Ποιον; Έχω τρεις.
Τον Κάρολο.
Ακούω.
Και συγκεκριμένα την καταλληλότητα της Καμίλα Σαντ ως συντρόφου.
Συντρόφου;
Πιστεύουμε ότι έχει σκοπό
να τη ζητήσει σε γάμο.
Καλώς.
Αρκεί να ξέρει ότι στον γάμο αυτόν θα είναι τρεις.
Ποιος είναι ο τρίτος;
Ο Άντριου Πάρκερ Μπόουλς.
Ο πρώτος της έρωτας, στον οποίο είναι ακόμη αφοσιωμένη.
Δεν είναι αφοσιωμένη στον Κάρολο;
Της αρέσει ο Κάρολος, αλλά ο Άντριου είναι η εμμονή της.
Αρκετά.
Πώς τα ξέρεις αυτά;
Είχα μπλεχτεί κι εγώ για λίγο.
Για στάσου.
-Πότε; -Τότε, κάποτε, δεν έχει σημασία.
Ήταν ξεκάθαρο.
Πήρε ό,τι ήθελε, έκανε την Καμίλα να ζηλέψει.
Κι εγώ πήρα ό,τι ήθελα.
Πέρασα καλά.
-Καλά; -Ναι. Συγγνώμη, μανούλα.
Τελείωσε η ιερά εξέταση; Μπορώ να φύγω;
Σ' ευχαριστώ, χρυσό μου.
Ελπίζω να μη συγκινηθήκατε πολύ.
Θέλω να μιλήσω μόνη στη μαμά.
Εντάξει.
Περισσεύουμε.
Βασίλισσες μόνο.
Δεν ξέρω από πού ν' αρχίσω.
Ο καημένος ο Κάρολος, φυσικά.
-Χαζός και αφελής. -Ναι.
-Και η Άννα... -Ναι!
Δηλαδή...
Ποιος το περίμενε;
-Ποιο είναι το επόμενο βήμα; -Οι οικογένειες ενημερώθηκαν.
Ορίστηκε ημερομηνία γάμου για την Καμίλα και τον Άντριου.
Ωραία.
Απομένει μόνο...
να ενημερωθούν.
-Θα το πεις εσύ στον Κάρολο; -Δεν θα ωφελήσει.
Θα ωφελήσει πολύ.
Θα ηρεμήσει τα πνεύματα.
Κι εφόσον εγκρίνεις την απόφαση, ως μητέρα και βασίλισσα,
αυτό πρέπει να γίνει.
Θα προκαλέσει μόνο πικρία και εμπάθεια.
Και, μολονότι εγκρίνω την απόφαση, αυτές οι ανοησίες δεν ήταν δική μου ιδέα.
Να το κάνει ο Ντίκι.
Έτσι που τα κατάφερε.
Χτες, κατά τη διάρκεια των διακοπών ρεύματος,
ήταν αδύνατον για πολλές οικογένειες που εξαρτώνται απ' τον ηλεκτρισμό
να μαγειρέψουν ή να ζεστάνουν και να φωτίσουν το σπίτι τους.
Στόφες και παλιές λάμπες παραφίνης
βγήκαν από τη σοφίτα και ξεσκονίστηκαν.
Είναι πλέον αδύνατον να βρείτε στο εμπόριο κερί, στόφα ή θερμάστρα.
Στα σιδηροπωλεία υπάρχει η ίδια ανακοίνωση,
και οι παραγγελίες κάνουν μέρες.
ΚΕΡΙΑ ΤΕΛΟΣ
Καθώς εκατομμύρια αδυνατούν να εργαστούν, ο κόσμος βγήκε στους δρόμους,
και οι εντάσεις κλιμακώνονται.
Υπάρχουν βάσιμοι φόβοι για τη σταθερότητα της χώρας
και τη διατήρηση του νόμου και της τάξης.
Δεν ξέρω από πού ν' αρχίσω.
Τι να πω.
Είναι αλήθεια; Αγαπάς τον Άντριου;
Είναι πολύπλοκο.
Δεν υπάρχει τίποτα πολύπλοκο.
Απαντάς μ' ένα ναι ή μ' ένα όχι. Τον αγαπάς;
Ναι.
Κατά κάποιον τρόπο.
Τι ανόητος που είμαι.
Όσο περνούσαμε χρόνο μαζί, όμως,
όσο σε γνώριζα καλύτερα, άλλαζαν τα συναισθήματά μου.
Σας περιμένουμε, κύριε.
-Προφανώς όχι αρκετά. -Δεν είναι αλήθεια.
Ό,τι κι αν σου πουν,
πίστεψέ με, έχω αληθινά συναισθήματα για σένα.
-Γιατί τους αφήσαμε να μας το κάνουν αυτό; -Γιατί προφανώς είναι καλύτερα για όλους.
Μακροπρόθεσμα.
Αν ήταν μια περιστασιακή συσκότιση, θα το καταλάβαινα.
Όταν όμως διαταράσσεται η καθημερινότητα σε όλη τη χώρα,
όταν απειλούνται ζωές και η νομιμότητα,
αναρωτιέμαι όντως αν πραγματικά έχουμε λάβει τα σωστά μέτρα.
Δεν ευθύνεται η κυβέρνηση.
Το Συνδικάτο Ανθρακωρύχων
είχε πολλές ευκαιρίες και απέρριψε όλες τις προσφορές.
Η τελευταία ήταν ένα γενναιόδωρο πακέτο αξίας 48 εκατομμυρίων λιρών,
το οποίο περιφρόνησαν παντελώς.
Αυτό όμως δεν δικαιολογεί τη συσκότιση.
Θυμάμαι καθαρά ότι με διαβεβαιώσατε
πως η κυβέρνηση είχε αρκετά αποθέματα για να αντεπεξέλθει
και να 'μαστε.
Πράγματι, οι απεργίες κράτησαν περισσότερο από ό,τι προσδοκούσαμε,
και το πείσμα των μεταλλωρύχων και των συνδικάτων ήταν πιο βίαιο.
Μπορούμε να πούμε ότι πείσμα επέδειξαν κι οι δύο πλευρές.
Αναρωτιέται κανείς αν αποτύχαμε να κατανοήσουμε το μέγεθος της οργής τους.
Αν αποτύχαμε να τους κατανοήσουμε, ως ανθρώπους.
-Έγραψες τον λόγο για την επέτειό μας; -Ναι.
Τονίζοντας ιδιαίτερα τα περί "αφοσίωσης ψυχή τε και σώματι";
Στεναχωριέμαι κάπως για τον Κάρολο.
Ναι.
Θα πονέσει.
Και για λίγο καιρό μπορεί να μοιάζει με προδοσία.
Αλλά μετά θα έρθει στα λογικά του
και θα το ξεχάσει.
Το ελπίζω.
Ομολογώ, Λόρδε Δήμαρχε,
ότι τα πρώτα 25 χρόνια γάμου μάς αιφνιδίασαν.
Δεν συνηθίζω να το φιλοσοφώ,
κατά καιρούς όμως, παρουσιάζεται στον άνθρωπο η ευκαιρία
να στοχαστεί πώς συνέβαλε ο ίδιος σε κάποια επιτυχία.
Στον γάμο μας
είναι η οικογένεια.
Ο βράχος στον οποίο πρέπει να στηρίζεται κάθε μακροχρόνιος γάμος.
Ένα δίκτυο από αδελφούς, αδελφές,
μητέρες και πατέρες,
εξαδέλφους και συγγενείς.
Μια δαντέλα που αποτελείται από χιλιάδες νήματα...
ΔΕΝ ΣΥΓΧΩΡΕΙΤΑΙ Η ΛΑΘΟΣ ΠΟΡΕΙΑ
την οποία υφαίνουν το αίμα,
η συγγένεια
και η εμπιστοσύνη.
Μόνο εκεί,
στο χωνευτήρι των οικογενειακών σχέσεων,
μπορεί να σφυρηλατηθεί η πετυχημένη ένωση δύο ανθρώπων.
Πίστη,
αφοσίωση,
υπακοή
και προσήλωση.
Οι χριστιανικές αξίες
που συγκρατούν έναν γάμο
και που δένουν μια οικογένεια.
Η επίτευξη αυτής της ασύλληπτης έννοιας της ευτυχισμένης οικογένειας
είναι ένας αδιάκοπος αγώνας, μια μάχη,
μια μάχη που αξίζει να δοθεί,
διότι δεν υπάρχει στη ζωή τίποτα ισάξιο.
Η ιδανική σύμπραξη
με τον ιδανικό σύντροφο
αποτελεί θεμέλιο πάνω στο οποίο στηρίζεται μια πετυχημένη οικογένεια.
Ο γάμος είναι ένα εγχείρημα,
που στον μοντέρνο κόσμο μας ίσως αμφισβητείται,
είναι όμως ένα εγχείρημα,
για το οποίο, όταν ερωτώμαι,
μπορώ να απαντήσω με σιγουριά και βεβαιότητα...
"Τολμήστε το".
Σας ευχαριστώ.
Υποτιτλισμός: Μάρθα Λυρώνη